|  |  |
| --- | --- |
| Naziv obveznika: Gradska knjižnica Požega | Broj RKP-a: 32703 |
| Sjedište obveznika: 34000 Požega, A. Kanižlića 1 | Matični broj: 03662063 |
| Adresa sjedišta obveznika: Požega, A. Kanižlića 1 | OIB: 99361425113 |
| Razina: 21 | Šifra djelatnosti prema NKD-u: 9101 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinaca 2020. godine**

Gradska knjižnica Požega (u nastavku teksta: Knjižnica) središnja je narodna i matična knjižnica Požeško-slavonske županije. Poslanje Knjižnice je omogućiti svim građankama i građanima grada Požege i Požeško-slavonske županije pristup informacijama i knjižničnom fondu što, uz programe i aktivnosti Knjižnice, građanima otvara put prema čitanju, učenju, jačanju osobnih kulturnih, duhovnih i demokratskih potencijala, upoznavanje i korištenje dobrobiti suvremenih tehnologija, kreativnog i kvalitetnog provođenja slobodnog vremena bez obzira na njihovu dob, spol, društveni status, naciju, vjeru, rasu.

Knjižnica je svojim programima i djelatnošću potpora društvenom uključivanju svih marginaliziranih skupina građana te promiče hrvatsku književnost i baštinu, ali i jača vrijednosti multikulturalnog društva.

Rad Gradske knjižnice Požega definiran je Zakonom o knjižnicama, Zakonom o ustanovama i propadajućim podzakonskim aktima te Statutom Gradske knjižnice Požega i drugim općim aktima ustanove. Osnivač Gradske knjižnice Požega je Grad Požega.

**BILJEŠKE UZ PR-RAS**

1. AOP 116 – Ostali nespomenuti prihodi – manji su u odnosu na prethodno razdoblje zbog pandemije virusa COVID 19.

2. AOP 155 – Ostali rashodi za zaposlene – rashodi tekuće godine veći su u odnosu na prethodnu zbog rashoda koji se odnosi na isplatu otpremnine, a isplaćen je djelatnici zbog odlaska u mirovinu.

3. AOP 169 – Energija – rashodi su značajno veći u odnosu na proteklu godinu zbog preseljenja Gradske knjižnice u novoizgrađenu, puno veću zgradu.

4. AOP 182 – Računalne usluge – rashodi su više ostvareni u odnosu na prethodnu godinu zbog uvođenja novoga računalnog programa te potrebe da se taj program ukopi u postojeći sustav.

5. AOP 629 do 636 – Ukupni prihodi Gradske knjižnice iznose 3.493.446 kn, ukupni rashodi su 3.516.360 kn iz čega proizlazi tekući manjak od 22.914 kn. Tijekom 2020. godine došlo je do korekcije rezultata zbog povrata viška Hrvatskom zavodu za zapošljavanja koji se odnosi na pripravnika. Preneseni je višak iznosio 7.395 kn, umanjen je za povrat zavodu u iznosu 2.570 kn te iznosi 4.825 kn. Iz navedenog proizlazi da manjak prihoda i primitaka za pokriće u sljedećem razdoblju iznosi 18.089 kn.

**BILJEŠKE UZ BILANCU**

1. AOP 007 – Proizvedena dugotrajna imovina – veći je u odnosu na prethodno razdoblje zbog preseljenja Gradske knjižnice u novoizgrađeni objekt. Sukladno tome, nabavljen je dio nove opreme unutar skupine konta 0227.

2. AOP 171 – Obveze za zaposlene – ponovno zbog preseljenja došlo je do većeg opsega posla, a sukladno tome i potrebe za većim brojem djelatnika. Zbog novoga zapošljavanja došlo je do porasta obveza za zaposlene u odnosu na proteklo razdoblje.

**BILJEŠKE UZ IZVJEŠTAJ O PROMJENAMA VRIJEDNOSTI I OBUJMA IMOVINE I OBVEZA**

1. AOP 018 – Promjene u obujmu imovine – tijekom 2020. godine Gradska knjižnica primila je donaciju knjige u iznosu 114.804 kn od Ministarstva kulture i lokalne jedinice što je provedeno preko skupine konta 915.

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 246.858 kn. Sastoje se od nedospjelih obveze za rashode poslovanja i troška plaće za 12. mjesec.

Požega, 29. siječnja 2021.

Osoba za kontaktiranje: Matea Čeliković, mag.oec.

Kontakt telefon: 034/311-321

Ravnateljica:

Aleksandra Šutalo, dipl.knjiž.